विभाग की पदोन्नति नीति से सीनियर अध्यापकों को रखा वंचित : कुलभूषण शर्मा
गुहला चीका| हरियाणाराजकीय अध्यापक संघ के प्रांतीय प्रधान प्रदीप सरीन चेयरमैन कुलभूषण शर्मा ने प्रेस को जारी विज्ञप्ति में बताया कि शिक्षा विभाग ने हाल ही में जो हिंदी पंजाबी की पीजीटी प्रमोशन की सूचियां जारी की हैं उनमें बड़ी संख्या में वरिष्ठ अध्यापक पदोन्नति से वंचित रह गए हैं और उनसे कनिष्ठ प्रमोट हो गए हैं। प्रांतीय सचिव संजीव मंदोला ने बताया कि विभाग यह त्रुटियां शीघ्र दूर नहीं करता है तो अध्यापक संघ निदेशालय का घेराव करेगा। संघ के प्रांतीय प्रवक्ता रविंदर राणा ने बताया कि शिक्षा विभाग के पिछले वर्ष हिंदी, संस्कृत पंजाबी के लिए पीजीटी पदोन्नति के लिए केस मांगे थे। विभाग ने लापरवाही का नमूना पेश करते हुए बिना त्रुटियां दूर किए 22 फरवरी को पदोन्नति लिस्ट जारी कर दी, जिसमे वरिष्ठ अध्यापक पदोन्नति से वंचित रह गए। उनके साथ अन्याय हुआ है। संघ के राज्य उप महासचिव डाॅ. रामनिवास ने आरोप लगाया कि बार-बार निदेशालय में केस भेजकर ठीक करवाने के बावजूद उनके कई साथियों के केस फिर लंबित सूची में डाल दिए गए थे। उन्होंने कहा कि वो शीघ्र ही इस मुद्दे को लेकर विभाग के अतिरिक्त मुख्य सचिव पीके दास से मिलेंगे और वरिष्ठ अध्यापकों के साथ हुए अन्याय से उन्हें अवगत करवाएंगे। संघ के मुख्य सलाहकार जयदेव आर्य ने बताया कि इस सूची में 2010-11 तक के अध्यापकों को पदोन्नत कर दिया गया है जबकि अंग्रेजों देवी 1983, कमलेश कुमारी 1995, सुनीता एवं इंदु बाला, सुमन बाला 1997 रामनिवास, इंद्रजीत शर्मा, सत्यवान आदि 1998, प्रवीन बाला 2000 आदि सहित सैकड़ों वरिष्ठ अध्यापक पदोन्नति से वंचित रह गए। इस अवसर पर उनके साथ अध्यापक संघ के संदीप शर्मा, भगवान दास, विक्रम भट्टी, रविंद्र राणा, दर्शन लाल उपस्थित थे।
गुहला चीका| पदोन्नतिलिस्ट का विरोध करते हुए हरियाणा राजकीय अध्यापक संघ के नेता।
hin_Deva hin_Deva awa_Deva